**A koronázási múlt nyomában, izgalmas rendezvények forgatagában**

**Mit jelent felfedezni Pozsonyt?**

Lenézni a városra az UFO-ról. Felmenni a várba. Sétálni a Duna-parton. Betérni egy múzeumba. Beleharapni a pozsonyi kiflibe. Koncertet hallgatni az Óvárosban. Megnézni a koronázó templomot. Pihenni Közép-Európa legrégebbi parkjában. Elérkezni Bratislavába. Megismerni Pressburgot. Átélni Pozsonyt. Határtalan változatosság egy helyen.

A 2018. év több évfordulóhoz kötődik, Pozsony 25 éve lett az önálló Szlovákia fővárosa, a **Pozsonyi Városi Múzeum** ([**www.muzeum.bratislava.sk**](http://www.muzeum.bratislava.sk)) pedig idén ünnepli **megalakulásának 150. évfordulóját**. Szlovákia területén ez a legrégebbi megszakítás nélkül működő múzeum. 1868-ban jött létre polgárok és lokálpatrióták egyesületi (Pozsonyi Városszépítészeti Egylet) múzeumaként, a városi önkormányzat 1918-ban vette felügyelete alá. Azóta sok változáson, bővítésen, felújításon ment keresztül és jelenleg 10 aktívan működő tematikus múzeum tartozik irányítása alá. A kiállítási helyek zöme a városközpontban található, kettő pedig a főváros távolabbi városrészeiben (Dévény és Oroszvár).

Az évforduló alkalmából több érdekes program és időszaki kiállítás várja a látogatókat. Az állandó jellegű gyűjtemények miatt is érdemes felkeresni a múzeumok valamelyikét. A Régi Városházában berendezett Városi Történeti Múzeum a város történetét dolgozza fel, a szomszédos Apponyi-palotában pedig egyszerre két tematikus kiállítás is található – a 19. századi Pozsony nemesi és polgári épületeinek belsőépítészeti megoldásait bemutató Korabeli Enteriőrök Múzeuma és a vidék borkultúráját prezentáló Szőlészeti-Borászati Múzeum. A Mihály-toronyban található Fegyvermúzeumot és a tőle pár lépésnyire levő Vörös Rák Gyógyszertárban berendezett Gyógyszerészeti Múzeumot, valamint a pozsonyi vár tövében megbúvó Jó Pásztor házában levő Óramúzeumot se lehet kihagyni. A művészetek rajongói kedvelik a zenei témájú Johann Nepomuk Hummel Múzeumot illetv Arthur Fleischmann szobrászművész innovatív anyaghasználatú műveit felsorakoztató kiállítást. Érdemes körülnézni a városközponton kívül is és meglátogatni az impozáns Dévényi vár romjait a Duna és a Morva folyó összefolyásánál valamint Oroszvár (Rusovce) pozsonyi városrészben a Limes Romanus részét képező antik Gerulata római katonai tábor maradványait és a régészeti leleteket. Azok, akik szeptember 8.-án látogatnak a Gerulatára, időutazáson vehetnek részt és a római korban találják magukat. Ekkor kerül megrendezésre a **Római Játékok és Limes Day**, amelyre ingyenes buszjáratok szállítják az érdeklődöket Pozsony központjából. A **dévényi vár** területén májustól szeptemberig a hónap első szombatján váltakozva középkori vagy reneszánsz korabeli kosztümös előadásokat, **lovagi játékok**at rendeznek kézműves- és táncbemutatókkal és interaktív programokkal. A 2017-ben átadott felújítot felső vár teraszáról csodálatos panoráma nyílik a környékre.

A nyári szezon top rendezvénysorozata a **Pozsonyi Kulturális Nyár (**[**www.bkis.sk**](http://www.bkis.sk)**)** . Június elejétől szeptember közepéig a város központi helyszínein több műfajt felsorakoztató programok nyújtanak vizuális vagy/és zenei élményt. A felhozatal Orgona- és Gitárfesztiváltól Gyerek Folklórcsoportok Nemzetközi Találkozóján és Ifjúsági Zenefesztiválon keresztül szabadtéri divatbemutatóig és Tango party-ig terjed. A Mihály-kapu, A Régi Városháza tornyából és a Prímás-palota erkélyéről rendszeresen csendülnek fel trombitakoncertek. A várban pedig két hónapig Shakespeare műveit játszák kint a szabad ég alatt. A **Pozsonyi Koronázási Napok** (június 22. - 29.) az egykori koronázó város dicső múltját idézik fel sokszínű programmal, tematikus városnéző túrákkal, koronázási szertartásbemutatóval, koronázási koncerttel, színházi előadásokkal, Mária Terézia kedvenc borának ünnepével a kékfrankos borfesztivállal (június 22.-24.), lovagi tornával és a koronázási útvonalon végighaladó kosztümös koronázási menettel (június 24.). Ez évi újdonság a gyerekek részvételével szervezett kosztümös koronázási menet június 22.-én. A Pozsonyi Koronázási napok alatt ingyenes koronázási városnéző túrák várják a látogatókat, valamint a Mihály-toronyban található Koronázási Fotó-videó pontban is ingyenesen lehet fényképezkedni korabeli kosztümökben. Július 1.-én a 20. század elejét felelevenítő **Korabeli Piknik** elegáns hölgyei és kalapos úriemberei színesítik majd a duna-parti Janko Kráľ városligetet, amely Közép-Európa legrégebbi nyilvános parkja. Lehet piknikezni a természetben, korabeli zenét hallgatni és táncot tanulni, meg lehet csodálni a veterán közlekedési eszközöket, ihletet gyűjteni a korabeli divatbemutatókból, századeleji frizurát csináltatni és korhű kosztümökben fényképeszkedni. A nyár és a víz, Szlovákia és a Duna természetes kapcsolatát ünnepli a **Napforduló a Dunán** egész hónapos programsorozat júniusba Dévénytől Párkányig és a Kis-Duna mentén, amelyen belül pozsonyi helyszíneken is lesznek nagyközönségi, turisztikai, természetvédelmi és sportrendezvények, vízitúrák- és bemutatók (pl. Vízimanók Fesztiválja június 9., Stand-up Paddle Marathon Karlova-Ves – Dunacsún 23 km június 16., kajak inkubátor június 20., River Show Eurovea Duna-part június 16. stb.). Augusztus 25.-én és 26.-án a város központja népművészettel és kézművesmesterekkel telik meg. A szlovák népi hagyományok, műalkotások, hazai termékek és gasztronómiai ínyencségek lesznek a főszereplői a minden évben megrendezésre kerülő **Kézművesmesterek Napjai** rendezvénynek. Természetesen Pozsony sok más eseménnyel is készül a város lakosainak és a közelről átugró vagy messziről érkező turisták szórakoztatatására. Ha többet szeretnének megtudni Pozsony élménydús nyári kínálatáról, kövessék a [**www.visitbratislava.com**](http://www.visitbratislava.com) weboldalt

Pozsony nemcsak a történelmi és kulturális értékeiről nevezetes, a természeti kincsei is elérhető távolságban vannak. A TravelBird felmérése alapján a világ 50 városa közül Pozsony lett a 3. legzöldebb város. Pozsonyi Városi Turisztikai Szervezet (Bratislava Tourist Board) **„Zöld Pozsony“** tematikus kampánnyal csábítja a turistákat a főváros zöld zónáiba. Új tematikus kiadvány és online felületet segítségével tájékozódhatnak az érdeklődők Pozsony városi parkjairól, a Városi erdő turisztikai kínálatáról, a Duna-menti pihenési és sportolási lehetőségekről és a Morva folyó árterében elterülő védett természetről. Pozsonyon keresztül két nemzetközi Eurovelo kerékpárút is végighalad, amelyekre a Kis-Kárpátok kerékpárúthálózata kapcsolódik, így a bringások is kedvükre ismerkedhetnek a város zöld övezeteivel. Több „zöld“ beruházásra is sor került Pozsonyban. A turisztikai szálláskínálatot **két lombház** is erősíti, amelyek a **Pozsonyi Városi Erdőben** (Kačín és Dlhé lúky) várják mindazokat, akik vadregényes romantikára vagy egyedi családi élményre vágynak távol a civilizáció nyüzsgésétől. Újdonság a hétvégén illetve ünnepnapokon közlekedő buszjárat is, amely a Kamzík (Zerge) hegyen található szabadidőközponthoz szállítja a turistákat, így is csökkentve a zöld övezet autóforgalmát. A közkedvelt családi kirándulóhelyszínen nyári bobpálya, kalandpark, fitnesspark is található, a természetkedvelők és sportrajongók jelölt turistautakon illetve kerékpárutakon fedezhetik fel Pozsony zöld tüdejét. A környező vidék látványa a  tévétorony forgó panoramatikus étterméből, a két éve átadott 15 m magas kilátótoronyból vagy a Kamzík (Zerge) hegy és Železná studnička (Vaskutacska) között üzemelő drótkötélpálya üléséről élvezhető a legjobban. További információk:  [**www.visitbratislava.com/green**](http://www.visitbratislava.com/green)

**További újdonságok:**

* **Skywalk** – séta a fellegekben a Szlovák Nemzeti Felkelés hídjának pillérén, az UFO kilátótorony peremén, 360 ° panoráma 85 m magasságban
* **Bike- sharing – Slovnaft BAjk** – városi kerékpárkölcsönző 750 kerékpár, 10 smart kölcsönző állomás, 80 dokkoló-állomás Pozsony 4 városrészében – próbaidőszak a nyári szezon előtt, nagyközönségi használat beindítás nyár vége
* **Turistabarát és SMART újdonságok** – ingyenes wifi a városi közlekedési eszközökön, intelligens napelemes padok a városközpontban áramcsatlakozókkal mobiltelefon feltöltésére, wifivel, up-city elektronikus autó, kerékpár és rollerkölcsönzés, 13 wifi csomópont az Óváros csaknem teljes lefedése ingyenes wifi elérhetőséggel Pozsony turisztikai weboldalára irányítva...
* **Bus drivers´guide** – parkolótérkép turistabuszok részére magyar nyelven is megjelenik

**Még több élmény olcsóbban Bratislava City & Region Card turisztikai kártyával** 70 partnerrel ingyenes tömegközlekedéssel, városnézéssel, múzeumbelépőkkel, 120 kedvezménnyel (19 db 100 % árengedménnyel) a városban és a pozsonyi régióban ([**www.visitbratislava.com/bc**](http://www.visitbratislava.com/bc)).

* A sajtóinformáció és a prezentáció elektronikus változata, valamint pozsonyi fotók a [www.visitbratislava.com/budapest](http://www.visitbratislava.com/budapest) linkről tölthetők le. További információk magyar nyelven a renacsova@visitbratislava.com e-mailcímen kérhetők.